
Kasutusloa andmine (Kadastiku tn 35a, Kadastiku tn 35b, Kadastiku tn 33b)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Kadastiku tn 35a, Kadastiku tn 35b, Kadastiku tn 33b krundile püstitatud tootmishoonele ning hoonet teenindavatele rajatud välisvõrkudele.

	Kasutusloa taotlus ja menetlus
	19.04.2022. a taotluse nr 2211371/08697, 
menetluse nr 300308

	Ehitisregistri kood
	121351293

	Ehitise nimetus 
	Tootmishoone

	Kasutamise otstarbed      
	12519 Muu tööstushoone

	Ehitise asukoht ja katastritunnus
	Narva linn, Kadastiku tn 35a, 51106:001:0229
Narva linn, Kadastiku tn 35b, 51106:001:0230
Narva linn, Kadastiku tn 33b, 51106:001:0227
Kadastiku tn 35a krundil asub ehitise põhimaht. 
Väike osa ehitisest asub Kadastiku 33b krundil 
ja suurem osa Kadastiku 35b krundil.

	Tehtud ehitustööde lühikirjeldus
	Kadastiku tn 35a, Kadastiku tn 35b, Kadastiku tn 33b tootmishoone on püstitatud eraldiseisva hoonena Kadastiku tn 33a ja 33b krundil olemasoleva tootmishoone läänepoolsele küljele. 
Rajatud on järgmised teatisekohustuslikud välisvõrgud:
sademeveekanalisatsiooni torustikud (ehitisregistri kood 221356774, 221356773), 
külmaveetorustik (ehitisregistri kood 221356763), 
kanalisatsioonitorustik (ehitisregistri kood 221356764).

	Ehitusluba
	22.03.2021. a ehitusloa nr 2112271/08415

	Ehitusloale esitatud ehitusprojekt, mis on tehtud peaprojekteerija poolt
	Eelprojekt. Digidoc-boks                                                                         „AQN2_EP_v03_2021-03-02.asice“. 
AS RTG PROJEKTBÜROO poolt koostatud „OÜ Aquaphor International tootmishoone püstitamine“  ehitusprojekt nr 23-2020 / AQN2

	Kasutusloale esitatud ehitusprojekt,
mis on tehtud peaprojekteerija poolt
	Tööprojekt. Digidoc-boks „AQN2_TP_v02.asice“.                                                              
 AS RTG PROJEKTBÜROO poolt koostatud „OÜ Aquaphor International tootmishoone püstitamine“  ehitusprojekt nr 23-2020 / AQN2

	Kasutusloa taotleja
	aktsiaselts EHITUSFIRMA RAND JA TUULBERG (registrikood 10086190)



Ehitisregistri keskkonnas oli genereeritud kasutusloa eelnõu nr 2212371/06583, mis suunati ehitisregistri kaudu kooskõlastamiseks ja arvamuse avaldamiseks Päästeameti Ida päästekeskusele, Narva Linnavalitsuse Arhitektuuri- ja Linnaplaneerimise Ametile, SA-le Ida-Viru Investeeringute Agentuur ning OÜ-le Aquaphor International.

02.05.2022. a toimus valminud ehitise ülevaatus. Ehitises ei ole avastatud puudusi. Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 10.06.2022. a on taotleja esitanud lõplikult kõrvaldatud puudustega ehitusdokumentatsiooni. Kõik menetlusse kaasatud isikud kooskõlastasid kasutusloa taotluse eelnõu.
Ehitusseadustiku § 55 kohaselt kasutusloa andmisest keeldumise põhjused puuduvad. Kuna püstitatud hoone vastab ehitisele esitatud nõuetele ja ehitusloale, seda on võimalik ohutult kasutada, siis võib kohalik omavalitsus anda kasutusloa Kadastiku tn 35a, Kadastiku tn 35b, Kadastiku tn 33b krundile püstitatud tootmishoonele ning rajatud hoonet teenindavatele ehitistele.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
Anda kasutusluba Kadastiku tn 35a, Kadastiku tn 35b, Kadastiku tn 33b krundile püstitatud tootmishoonele, mis on ehitatud AS RTG PROJEKTBÜROO poolt koostatud „OÜ Aquaphor International tootmishoone püstitamine“ ehitusprojekti nr 23-2020 / AQN2 (digidoc-boks „AQN2_TP_v02.asice“) alusel ning hoonet teenindavatele rajatud välisvõrkudele.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

